
PRIMAR
CT2018-1649 / 11.05.2018


EXPUNERE DE MOTIVE  PRIVIND OPORTUNITATEA PROIECTULUI DE HOTĂRÂRE
Proiect de hotărâre privind aprobarea trecerii din domeniul privat al Municipiului Timișoara în domeniul public al Municipiului Timișoara a terenurilor situate în calea Torontalului, cu nr. cad. Cc 715/1/13/13 și nr. cad.Cc 715/1/12/13

1. Descrierea situaţiei actuale:
             Prin HCL 528/22.10.2013 s-a aprobat  dobândirea  în domeniul privat de către Municipiul Timişoara a imobilului - teren situat Timişoara, înscris în C.F. nr. 429666 Timişoara (CF vechi 145942), cu nr. cad. Cc 715/1/13/13 reprezentând teren în intravilanul extins pentru drum, în suprafaţă de 2309 mp, care a făcut obiectul renunţării la dreptul de proprietate de către BUGA VIOREL şi BUGA LAURA. Terenul cu nr. cad.Cc715/1/12/13 înscris în CF 433475 (CF vechi 147773) cu suprafața de 1984 mp, este proprietatea Municipiului Timișoara, domeniu privat, conform Contract de donație nr. 2006/2008, 1434/2008.
             Având în vedere prevederile Regulamentului General de Urbanism, cap.7, Direcția Generală de Urbanism și Dezvoltare Urbană a solicitat trecerea terenurilor respective în domeniul public al Municipiului Timișoara, în vederea emiterii autorizației de construire casă în regim P+M și împrejmuire, pentru care s-a emis Certificatul de Urbanism nr. 2938/03.07.2017.
2. Schimbări preconizate și rezultate așteptate:
	  Este necesară reglementarea situației juridice a terenurilor în vederea obținerii avizelor și autorizațiilor pentru asigurarea accesului de pe domeniul public.
3. Alte informaţii :
             Parcelele inițiale din care au fost dezmembrate drumurile menționate mai sus, cu nr. cad 715/1/1/12 și nr.cad.715/1/13, fac parte din Planul Urbanistic Zonal 
"Zonă rezidenţială şi spaţii comerciale", Calea Torontalului, aprobat prin HCL 374/2006.
    4.    Concluzii:
                Urmare a celor prezentate mai sus, considerăm necesară și oportună aprobarea trecerii din domeniul privat al Municipiului Timișoara în domeniul public al Municipiului Timișoara a terenurilor situate în calea Torontalului, cu nr. cad. Cc 715/1/13/13 și nr. cad.Cc 715/1/12/13.

RAPORT DE SPECIALITATE
privind aprobarea trecerii din domeniul privat al Municipiului Timișoara în domeniul public al Municipiului Timișoara a terenurilor situate în calea Torontalului, cu nr. cad. Cc 715/1/13/13 și nr. cad.Cc 715/1/12/13
 
              Având în vedere Expunerea de motive nr. CT2018-1649 / 11.05.2018 a Primarului Municipiului Timișoara și Proiectul de hotărâre privind aprobarea trecerii din domeniul privat al Municipiului Timișoara în domeniul public al Municipiului Timișoara a terenurilor situate în calea Torontalului, cu nr. cad. Cc 715/1/13/13 și nr. cad.Cc 715/1/12/13,  facem următoarele precizări:
           Terenurile propuse pentru trecerea în domeniul public  sunt înscrise în C.F. nr. 429666  Timişoara (CF vechi 145942),  reprezentând teren intravilan  pentru drum, cu nr. cad.Cc715/1/13/13  în suprafaţă de 2309 mp,  proprietatea Municipiului Timișoara - domeniu privat, conform HCL 528/22.10.2013, respectiv CF 433475 Timișoara (CF vechi 147773) cu nr. cad.Cc715/1/12/13 în suprafața de 1984 mp- proprietatea Municipiului Timișoara prin Contract de donație nr. 2006/2008, 1434/2008.
           Direcția Generală de Urbanism și Dezvoltare Urbană a solicitat trecerea terenurilor respective în domeniul public al Municipiului Timișoara, în vederea asigurării accesului de pe domeniul public conform Certificatului de Urbanism nr.2938/03.07.2017.
           Parcelele inițiale din care au fost dezmembrate drumurile menționate mai sus, cu nr. cad 715/1/1/12 și nr.cad.715/1/13, fac parte din Planul Urbanistic Zonal 
"Zonă rezidenţială şi spaţii comerciale", Calea Torontalului, aprobat prin HCL 374/2006.
            Având în vedere destinaţia imobilelor “teren pentru drum”, în temeiul art.8, alin.1 din  Legea nr.213/1998 – privind bunurile proprietate publică, ”Trecerea bunurilor din domeniul privat al statului sau al unităţilor administrativ-teritoriale în domeniul public al acestora, se face, după caz, prin hotărâre a Guvernului, a consiliului judeţean, respectiv a Consiliului General al Municipiului Bucureşti ori a consiliului local. ”
	În conformitate cu prevederile Legii 213/1998 privind proprietatea publică și regimul juridic al acesteia, Anexa III, ”Domeniul public local al comunelor, oraşelor şi municipiilor este alcătuit din următoarele bunuri*):1. drumurile comunale, vicinale şi străzile;”.
Conform Regulamentului Local de Urbanism, cap.II, art. 7.6, “Toate drumurile din oraş sunt publice, cu excepţia drumurilor de incintă ale agenţilor economici." 
Terenurile cu nr. cad. Cc715/1/13/13, înscris în CF429666 Timișoara, respectiv nr. cad. Cc715/1/12/13, înscris în CF433475 Timișoara,  nu fac obiectul unor litigii pe rolul instanţelor de judecată, conform adresei Serviciului Juridic nr. CT2018-1649/26.04.2018 sau a unor dosare nesoluţionate de revendicare în baza Legii nr.18/1991, a Legii nr.1/2000, a Legii nr. 10 /2001, O.U.G.94/2000, O.U.G.83/1999 şi a Legii nr. 247 /2005, conform adresei cu nr. CT2018-1649/20.04.2018 de la Direcţia Clădiri, Terenuri şi Dotări Diverse-Biroul Clădiri Terenuri, precum şi adresei nr. CT2018-1649/23.04.2018 de la Compartiment Administrare Fond Funciar.                    
	
	În concluzie, propunem spre analiza Comisiilor din cadrul Consiliului Local al Municipiului Timişoara proiectul privind aprobarea trecerii din domeniul privat al Municipiului Timișoara în domeniul public al Municipiului Timișoara a terenurilor situate în calea Torontalului, cu nr. cad. Cc 715/1/13/13 și nr. cad.Cc 715/1/12/13, conform Proiect nr.201/2016, întocmit de SC START-TOPO SRL,  planșa nr.1/1-2016-RT , recepționată la OCPI Timiș în baza Procesului verbal nr. 950/2016.
         Având în vedere prevederile legale expuse în prezentul raport, apreciem că proiectul de hotărâre menţionat mai sus îndeplinește condițiile pentru a fi supus dezbaterii și aprobării în plenul consiliului local. 

